
FORPASIS LABORRICA KONGRESO 

La XV-an Kongreson de SAT partoprenis 343 Gekamaradoj el 15 Iandoj 


La XV-a Kongreso de SAT, orga- 
nizita en Parizo, la mondurbo, en 
kiu sidas la Plenum-Komitato k la 
Administracio de SAT, same kiel la 
Redakcio de la organoj, apartenas 
jam al la pasinto. Per tiu ĉi dek- 
kvina kongreso SAT aldonis novan 
folion al sia nun jam dekkvin-jara 
historio. Folio plenskribita, ĉar ĉi 
tiu XV-a Kongreso estis karakteri- 
zita per multo da iniciatoj, el kiuj 
tute ne ĉiuj naskiĝis en la sino de la 
gvidinstancoj, sed kiuj 
venis parte el la mezo de 
ia kongresanoj, simplaj 
membroj de nia asocio. 

Ĉi tiu fakto montras 
pli ol iu alia, ke nia 
organizo estas vivoplena 
k trafluata de freŝa, vive 
pulsanta sango. Gi malbe- 
zonas artefaritan enblovi- 
gon de fortoj,de vivosuko, 
de spiro, por plirapidigi 
inalrapidiĝantan pulson. 

Bn tiu ĉi dek-kvina 

kongreso regis sama viglo 
de pens- k ide-interŝanĝo 
kiel en la SAT-kongresoj 
de la antaŭskisma periodo. 

Certe, kelkfojetiu viglo 
estis forportata trans la 
kadron de niaj asociaj 
>roblemoj, k eĉ la dis- 
tutoj fariĝis tro pasiaj en 
la lasta kunsido, kies 

drameco memorigas min pri tre 
inalĝojigaj scenoj el tiuj pasintaj 
kongresoj de SAT, kiuj kondukis nin 
line al skismo (1929-31). Kelkaj el 

niaj nederlandaj amikoj juĝis pro 

*io post la lasta kunsido pri nia 
dek-kvina renkontiĝo universala, ke 
ĝi estis tro franca — certe tiu 
nmarkigo ne volas celi la konsistigon : 
ja partoprenis pli da nerderlandanoj 
ol da francianoj en la kongreso !... 
Sed ĝi rilatasalla debatoj, precipe al 


la temperamento k la tono de la 
debatoj. 

Tamen, ekzamenante objektive la 
konsiston de la kongreso, ni povas 
kontentige konstati, ke en ĝi ne havis 
troan superpezon la anoj de tiu aŭ 
alia nacio, k ke la kongreso povas 
plenrajte esti titolata uniuersala. Gus- 
ta estis la anticipa noto de la redak- 
toro de « Laborista Esperantisto » 
(Amsterdamo) en ĝia aŭgusta n-ro : 
« Tie (en Parizo) kunvenas ne neder- 



XV-a Kongreso ce SAT en Parizo. 

La kongreseja podio kun la prezidantaro k oratoroj dum labor-kunsido. 


landanoj, nek belgoj, nek angloj, 
nek germanoj, svedoj, francoj nek 
hispanoj, tie kunvenas Kamaradoj, 
membroj de unu organizo, kunligita 
per unu lingvo. » 

Kaj suflĉe ofte ni havis ankaŭ 
okazon konstati la regadon de vere 
sennaciecaj spirito k atmosfero en 
nia nunjara kongreso, de tiu SAT- 
spirito, kiu tiel ofte en niaj renkontiĝ- 
oj forgesigis al ni, ke ni troviĝas 
kune kun K-doj, kiuj edukiĝis k 


maturiĝis en tute malsimilaj kulturaj 
kondiĉoj (laŭ la nacia medio), kvan- 
kam ili egale lernis elporti la sorton 
de proletoj, de ekspluatatoj. 

Nur unu ekzemplon plej menciin- 
dan mi notu : E1 Holando venis 
(dank’ al ministeria permeso pri 
plupagado de la ŝtata subvencio) pli 
ol 30 senlaboraj Gek-doj — plejparte 
bicikle — al Parizo. La kongresanaro 
montris sian senton de solidaro al 
tiuj viktimoj de la soci-ordo, kolek- 

tante por tiuj Gek-doj 
konsiderindan sumon, kiu 
permesis al ili pasigi 
agrablajn k ĝuindajn ta- 
gojn en la kongresurbo. 

La prezidantaro de la 
Kongreso konsistisel kvar 
diversnaciaj K-doj, nome: 
K-doj F. Azorin (Hispa- 
nio),/. Coldefg (Francio), 
E. Eriksson (Svedio), k 
J. VV. Prenl (Nederlando). 
Ili barmonie dividis inter 
si la sendankan taskon de 
prezidado, precipe sen- 
dankan en tiel vivoplenaj 
k pasiaj kunsidoj, kiel la 
laste okazinta, prodebato 
longa k dorna pri la 
Gvid-rezolucio, kies tri 
unuaj punktoj estis ak- 
ceptataj unuanime, la 
4-a punkto same post 
intensa diskuto, dum la 
kvina k lasta punkto estis voĉdone 
akceptata per 50 kontraŭ 28 voĉoj. 
La tekston de tiu Rezolucio oni trovas 
sur la tria paĝo de tiu ĉi numero. 


• * 


La plej gravaj proponoj direktitaj 
al la kongreso, tiuj pri la super- 
tendenceco k pri la Frakcia regularo, 
estis akceptataj unuanime post larĝa 
debato. Ce la fino de la dua kunsido 
la Plenum-Komitataj raportoj estis 

aprobataj unuanirne ; la bonvolemaj 
kritikoj tiurilataj havis plene ka- 
maradecan tonon. 

Kaj ankaŭ pri la teksto de respond- 
letero, proponita de Ia Plenum-Ko- 
mitato, al propon- k salut-letero de la 
Centro de IPE (Leningrado) inter- 
konsento baldaŭ estis atingita; en 
sia originala teksto, kun tre negravaj 
modifoj, la respondletero estis apro- 
bata preskaŭ unuanirne (kontraŭ unu 
voĉo !). A1 du aldonaj paragrafoj 
proponitaj de K-do Joan (Parizo), 
k nomantaj inter la pienumendaj 
kondiĉoj por unueca kunagado la 
ebligon pri libera enkonduko de la 
SAT-literaturo k gazetoj en Sove- 
tion, k la liberan individuan kores- 
pondadon inter sovetianoj k la cetero 
de la Mondo, kontraŭstaris malpli- 
multo, kiu havas la opinion, ke tiuj 
tiel logikaj postuloj povus esti mal- 
favore konsiderataj de IPE. Sed la 
kongreso en sia plimulto ne samopi- 
niis kiel tiuj K-doj k akceptis la du 
pliajn paragrafojn per 60 kontraŭ 
31 voĉoj. (La sindetenoj ne estis 
kalkulitaj.) 

La parolo do estas al IPE, kiu 
havis okazon informiĝi pri la spi- 
ritostato de la granda plimulto de la 
SAT-anaro en sia ĵusa Antverpena 
kongreso, kien la SAT-kongreso deci- 
dis sendi 4 mandatitajn delegitojn 
por kies vojaĝkostoj la SAT-kaso eĉ 
ne bezonas pagi unu centimon. (K-do 
Scoll , unu el la delegitoj, konsentis 
pagi la kostojn por 2 K-doj). Ĉi 
tiuj delegitoj estis rajtigitaj sekvi la 
debatojn en Antverpeno k eventuale 
ankaŭ interveni en la senco de la 
decidoj de nia kongreso. 

* 

♦ * 

Mi ne parolos pli detale ĉi tie pri 
nia XV-a. La protokolaro en la 
proksima numero kontentigos tiujn 
K-dojn, kiuj deziras liavi pliajn 
sciigojn pri la debatoj k diversaj 
deziresprimoj. Tamen mi volas jam 
mencii, ke la aranĝoj ĉirkaŭantaj la 
laborkunsidojn havis parte tre dis- 
tingan karakteron. Precipe la Solena 
Malfertna Kunsido en la kongresejo, 
Ia granda salono « Adyar » dimanĉon 
posttagmeze, restos per sia impona k 
altnivela programo firme en la me- 
moro de la 600 partoprenintoj. Cia 
propaganda valoro estis konsiderin- 
da, precipe tial ke eminenta verkisto, 
Georgo Pioch, faris seriozan poresper- 
antan pledon, kies valoron ekspluati 
devos klopodi la franciaj laboristaj 
esperantistoj en la proksima estonto. 

La Laborisla Alllernejo organizita 
dum la kongreso estis sukceso, ĉar la 
du vespere okazintajn lekciojn parto- 
prenis granda nombro da kongres- 
anoj, precipe Ia unuan, kiun faris 


K-do Neergaard, heredoscienca faku- 
lo, pri Rasoscienco k Rasopoliliko, k 
pro kio li meritas nian dankon. 

Malpli menciinda estas la Antaŭ- 
kongresa Sornerternejo, kiu kaŭzis 
tri viktimojn : Gek-dojn venintajn 
kun )a bona espero trovi zorge 
preparitan stud-entreprenon, el kiu 
ili povus profiti por sia scio k klerigo. 
Oni trovos aliloke en ĉi tiu n-o 
raporteton de la organizinto, kiu 
citas Ia kaŭzojn, pro kiuj malsukcesis 
ĉi tiu entrepreno. Tamen la fakto, ke 
la loko por tiu Lernejo (bela urbo- 
doma ĉambrego en Bulonjo apud 
Sejno) k same la tendarejo en la sama 
loko estis senpage je nia dispono, 
k ke eĉ okazis senpaga loĝigo de 
15 K-doj en la urbodomo mem, 
mildigos iom la senton de malplezuro, 
kiun suferis la Gek-doj venintaj vane 
por aŭskulti lekciojn en Bulonjo. 

Mi devus tuŝi ĉi tie la funkciadon 
de la Organiza Kongres-Komitato, 
kiu devis batali kontraŭ multegaj 
malfaciloj (kareco de la luo de ejoj 
en Parizo, perdo de tempo k mono per 
la klopodoj en urbego, kie ĉio lokiĝas 
tre dise, kc). Mi devus laŭde elstarigi 
la nomojn de kelkaj K-doj, kiuj 
modele kunlaboris por sukcesigi la 
kongreson^ laŭ la organiza flankp, 
ankaŭ la ĥorkantistojn k la teatrolu- 
dintojn. Mi rezignas, por ne esti 
maljusta kontraŭ aliaj, kiujn mi eble 
forgesus mencii. Ili konsciu tamen, 
ke ilia sindonemo havas tiom pli da 
valoro k merito, ke aliaj parizaj lab. 
esperantistoj montris nur tre mal- 
fortan intereson k laboremon por la 
afero de 1’tutmonda kongreso. 

Pri la fervojislaj fakaranĝoj, pri 
aranĝoj de frakcioj, pri sludviziloj k 
ekskursoj estu parolate en aparta 
loko. La tuttaga oficiala ekskurso 
kun senpaga fervoja bileto al Ver- 
sajlo (Versailles) logis pli ol 170 
kongresanojn, kiuj trovis post. lacigaj 
kongresaj tagoj ripozon en la ombro 
de la arbegoj de la Versajla kastel- 
parko. 

* 

♦ * 

La kongreso akceptis unuanime 
por la venonta jaro la inviton de niaj 
K-doj el Manĉestro (Manchester) en 
Britio. 

A1 la pasinto apartenas jam la 
impona manifestacio por esperanto 
k SAT en Parizo. La nunjara somera 
renkontiĝo de FSAT-anoj restos me- 
morindaĵo por la ĉeestintoj. Kaj 
dum la vento ŝveligas bonaŭgure la 
velojn de la SAT-ŝipo, kiu rektlinie 
sekvas sian vojon, multaj el la ŝipan- 
aro pensas jam antaŭĝoje pri Ia 
venontjara aŭgusto, kiam ili kun 
kuraĝo propagandos siajn ideojn en 
la granda industria centro de Britio. 

N. B. 


STATISTIKO PRI PARTOPRENO 
AL LA XV-a KONGRESO 

Aliĝis 430 Gekamaradoj el 17 landoj. Fakttt 


partoprenis el : 


Aŭstrio . 

. ... 4 

Belgio. 

2 

Britio. 

.... 26 

Ceĥoslovakio. 

. . . . 4 

Danio. 

. . . . 4 

Francio . 

.... 102 

Germanio .. 

3 

llispanio. 

28 

Jugoslavio. 

.... 1 

Nederlando. 

.... 128 

Norvegio. 

2 

Portugalio. 

2 

Polio . 

. . .. 1 

Svedio. 

33 

Svisio. 

3 


Sume. 343 Gek-doj el 

15 landoj. 


POR ŜTOPI LA BREĈON 

La XV-a SAT-Kongreso aŭdlnte la 
financan raporton, akceptis unuanime 
proponon plivigligi la monkolektadon poi 
ŝtopi la breĉon. Ni baldaŭ anoncos detalojr 
pri la maniero de kolektado. Dume n; 
daŭrigas ĉi-loke publikigi ĉiujn mondo- 
nacojn de malavaraj Gek-doj, kiuj supera?: 
la sumon de 5 francaj frankoj. La sekvanta 
listo prezentas sumojn kolektitajn antaŭ 
aŭ dum la Kongreso. Ni dankas tre kore 
ĉiujn donacintojn. 

Plenum-Komitato. 

37. LISTO 

Kolektita de 32 Gek-doj en la 
Lab. E-klubo de Stokholmo 
k Nynjishamn ĉe ekskurso ai 
Nynŭshamn, la 7-an de 


de julio. 

sv. kr. 

13.55 

S. Evenblij, Hago. 

gd. 

1 .— 

Paul Leconte, Arnouville ... 

fr. fr. 

10.- 

Indus-la-.Maristo . 

fr. fr. 

6.60 

Holanda karavano al la Kon- 

greso (Preker) . 

fr. fr. 

158.10 

Karavano v. Veenendaal (rest- 

mono de Pariza vojaĝo) . . 

gukl. 

15.— 

Interhelpa abonservo. 


K-dino II. A. Buis, Bussum . 

gd. 

2.50 


La sekvantan leteron ricevis la 
XV-a SAT-Kongreso el la Centro 
de I.P.E. en Leningrado sub la 
29-a de julio 1935 : 

Estimataj gekamaradojl 

Sendube la kongresoj de laboristaj esperant- 
istoj en ĉi tiu jaro okazos sub la signo de diskuto 
pri unueco k unueca fronto. 

Duono de tiu laboro jam estas farita — lo 
plejmulto de la laboristaj esperantistoj el 
diversaj organizoj jam interkonsentas pri la 
urĝa neceso unuigi siajn fortojn antaŭ la minaco 
de faŝismo k milito. 

Eĉ pli en la plej diversaj lokoj, en diversaj 
landoj ni ĝoje konstatas, kiel stariĝas la unueca 
fronto de l’agado inter la grupoj de IPE k tiuj 
de ISE k SAT. 

Necesas nun efektivigi la unuecan fronton 
ankaŭ en internacia skalo, sed ĉiu unueca 
fronto nur havas valoron, se ĝi baziĝas sur 
praktika servigo de esperanto al la proletaro 
— al ĝia agado kontraŭ milito k faŝismo. 

La ĉefa praktika agado estus la komuna 
organizo dejperesperanta internacia laborista 
korespondado en la laborejoj k organizoj de 
unueca fronto, eldono de laboristkorespondaj 

informbultenoj surbaze de peresperantaj materia- 
ioj en diversaj landoj. Utiligo de la rieevataj 
materialoj por mitingoj k aliaj aranĝoj de la 
laborista unueca fronto ktp., kiel ni jam detale 
proponis al la SAT-direkcio ankoraŭ la 5. de 
decembro, sed bedaŭre ĝis nun ne ricevis kon- 
kretan respondon. 

La IPE-anaro atendas de vi nun tiujn 
konkretajn respondojn k proponojn pri la 
komuna praktika serva laboro. 

IPE sendube konsentos pri ĉesigo de la reci- 
prokaj atakoj dum komuna laboro, sed ĝi 
komprenas sub tio ankaŭ, ke en S-lo ĉesu la 
atakoj kontraŭ Sovet-Unio, ĉesu la rekomendoj 
de sennaciista literaturo kontraŭsovetia, ĉesu 
la disvastigo de tiu literaturo per SAT. 

Ni apelacias al ĉiuj honestaj amikoj deSovetio, 
ke ili ne allasu, ke en organo, kiu sin nomas 
laborista, aperu kalumnioj pri la patrio de la 
tutmonda proletaro k ĝia socialisma konstruado. 

La 10-11 de aŭgusto en Antverpeno (Belgio) 
okazos la 2-a mondkongreso de IPE. Sur la 
tagordo de la kongreso la ĉefan lokon okupas 
la punkto «Batalo kontraŭ faŝismo k milito 
k la unueca fronto ». 

Por akceli la plej rapidan interkonsenton inter 
la diversaj organizoj de la laborista esperantis- 
taro, ni invitis al nia kongreso 18 laboristajn 
esperanto-organizojn, inter ili SAT elekti 
delegitojn, kiuj konsiliĝu kun la kongresanoj pri 
la plej rapida starigo de unueca fronto. 

Ni invitas do la SAT-kongreson ankaŭ elekti 
siajn delegitojn, kiuj vizitu nian IPE-kongreson 
k tie rakontu pri viaj opinioj k deziroj. 

Ni deziras al la SAT-kongreso plej bonan 
sukceson en sincera klopodo por konkreta 
akcelo de la unueca agado. 

Vivu la batalo kontraŭ faŝismo k milito ! 

Vivu la unueca fronto de agado de proleta 
csperantistaro ! 

Kun proletaj internaciaj salutoj 
Sekretariaro de IPE (subskribis) : 

//. Homo. 

La XV-a Kongreso decidis res- 
pondijene : 

7-an de aŭgusto 1935. 

A1 Centro de 

Internacia Proleta Esperantistaro 
(IPE) 

Poŝtkesto 305 
LENINGRAD I 

Kopio sendita al la 

2-a IPE-Kongreso en Antverpeno. 

Kamaradoj ! 

La Kongreso ricevis vian leteron 
de la 29-a de julio 1935, k konsentis 
respondi al vi jene : 

Neniam forlasinte la vidpunkton, 
ke la laborista-esperantista movado 
povas prosperi nur kiam la fortoj 
tiudirekte agantaj koncentriĝos, ni 
esprimas nian ĝojon pri la montrita 
unuecemo k gratulas vin sincere. 

Vi petas, ke ni faru konkretajn 
proponojn por la restarigo de unueco 
en la lab. esp. movado k tion ni vo- 
lonte faras. 

Sed por ke la dezirinda unueco 
estu ebla k daŭra, vi certe konsentos 
kun ni, ke necesas unue interkonsenti 
pri la bazprincipoj, kiuj povas ga- 
rantii tiun unuecon. 

Kiu sincere k celkonforme deziras 
la unuiĝon de ĉiuj klaskonsciaj lab. 
esp-istoj kun ĉiuj aliaj, vere dezir- 
antaj la forrenverson de 1’kapital- 
isma regsistemo k starigon de justa, 


senklasa k liberhava socio, respek- 
tanta la homan dignon, tiu certe 
konsentas, ke necesas trovi star- 
punkton, ebligantan al ĉiuj tiaj hoin- 
oj senescepte la aliĝon k kunlabor- 
adon en la organizo. 

Vi certe ne estas politikaj anal- 
fabetoj k sekve scias, ke en la esp. 
movado aparte, kiel en la tuta lab. 
movado ĝenerale, ekzistas diversaj 
tendencoj. Anarkistoj, lSK-anoj, sen- 
naciistoj, bolŝevikoj-leninistoj, celan- 
taj la starigon de IV-a Internacio 
k.a. devas havi la eblon aliĝi k 
kunlabori en unueca organizo. 

La konsekvenco de tio estas, ke 
tia organizo ne povas — k sekve ne 
devas — agnoski kiel oficialan iun 
ajn el la doktrinoj de la inter si 
disputantaj soci-politikaj skoloj. 

Por klarigi per unu sola ekzemplo 
nian penson, ni menciu, ke en la 
programo de via asocio (IPE) trovi- 
ĝas punkto, kiu devigas la anojn * 
agnoski la marks-leninismon. 

Cu, ekzemple, vi estas pretaj for- 
lasi tiun malunuecigan principon ? 

Aliparte, ĉu vi estas pretaj deklari 
tute malkaŝe k senrezerve, ke la 
unueciĝenda movado devas resti sen- 
dependa de ĉiu ajn premo de ĉiu ajn 
politika organizo aŭ ŝtato ? 

La sperto montras, ke nia movado 
povas bedaŭrinde kreski nur mal- 
rapide k sekve estus tute malsaĝe 
gvidi ĝin laŭ ŝanĝiĝema taktiko de 
iu ajn politika organizo. 

Kamaradoj ! ne atendante vian 
respondon pri tio, ĉu vi konsentas 
aŭ ne kun niaj supraj konsideroj, 
ni jam faras al vi jenajn konkretajn 
proponojn : 

1) Espereble vi konsentas kun ni, 
ke estas dezirinde, ke ĉiuj viaj anoj 
estu ĝuste informataj pri nia star- 
punkto k tial ni proponas, ke vi 
publikigu senŝanĝe en « Sur Posteno » 
(Amsterdama eldono k Moskva el- 
dono) ĉi tiun leteron, aldonante, ke 
ni estas pretaj publikigi en « S-ulo » 
samampleksan respondon vian. 

2) Starigo de komuna aparato, 
celanta diskonigi k disvendi niajn 
reciprokajn eldonaĵojn k jam nun 
interŝanĝi anoneojn pri tiuj eldonaĵoj. 

3) Komunaj klopodoj eventuale 
fareblaj ĉe lab. organizoj por atingi, 
ke la esp. lab. movado ricevu pli 
da atento ol ĝis nun. 

4) Reciproka publikigo de nomoj 
de perantoj en lokoj, kie ekzistas 
nur ĉu SAT-rondo, ĉu IPE-grupo. 

5) Enkonduko de la eldonaĵoj de 
SAT (periodaĵoj k libroj) en Sovetion. 

6) Libera korespondado individua 
inter laboristoj el Sovetio k la cetero 
de 1’Mondo. 

Estus eble difini aliajn punktojn, 
laŭ kiuj ni povas kunlabori. Dume 
ni memorigas al vi, ke en la kadro 
de SAT povas efektiviĝi pere de 


Frakcioj la laboro, kiun vi difinis 
al PEK. Kaj samokaze ni rimarkigas, 
ke tia informa laboro perkoresponda 
estas despli efika k laŭcela, ju pli 
la materialo proponata por prcsigo 
en nacilingvaj gazetoj estas verkita 
laŭ la aparta tendenco ilia. Pro tio 
nur samtendencanoj devas klopodi 
por akiri k liveri tian materialon; 
pro tio la Frakcioj en SAT plej 
trafe solvas la problemon. 

En la espero, ke per komuna 
bonvolo k sincera unuecemo recipro- 
ka ni finfine sukcesos restarigi la 
esp. movadon laboristan laŭ simila 
stato, kiel ĝi estis antaŭ kelkaj jaroj, 
ni salutas vin 

sennaciece k ruĝfrate 

La PLENUM-KOMITATO de S.A.T. 
laŭ komisio dc ĝia XV-a Kongreso. 

Por la Komitato subskribis : 

BARTELMES 


Gvidrezoltŭrfo 

LA XV-a KONGRESO DE S. A. T. 

1) Aprobinle unuanime la agadan 
k financan raporlon dc VPlenum- 
Kornilalo pri ĝia lastjara agado ; 

2) Aŭdinle k pridiskutinte la divers- 
ajn proponojn prezentilajn, fidas al 
la P.K. por ke ĝi submelu la slalut- 
ŝanĝojn al lteferendumo, kiu laŭslalu- 
te findecidos pri ilia aprobo aŭ mal- 
aprobo ; 

3) Konstatinte, ke ekzistas nun en 
la luta lab. esp. movado granda, 
laŭdinda deziro ĉesigi la skisman 
stalon, ekzistantan jam de kvar jaroj, 
sckve de partiecaj klopodoj por meli 
nian organizon je la servo de nur 
unu politika lendenco, notas kun kon- 
tenlo, ke la poliiikaj gvidanloj de tiu 
lendenco lastalempe malkonfesis k for- 
lasis sian anlaŭan sekleman taklikon, 
kiu estis la kaŭzo de rnuliaj skisrnoj 
en la tula lab. movado. 

4) ĉe lia ĝojiga konstalo, la XV-a 
Kongreso de SAT tnemorigas al la 
tula lab. esperanlistaro: a) ke nia 
organizo ĉiatn eslis tnalferma al ĉiuj, 
kiuj agnoskas ta klasbatalon kiel 
faklon k celas al la tnalaperigo de 
iklasoj per la forrenverso de la kapi- 
talisrna regsistemo ĉu privata, ĉu 
ŝtala ; b) ke la Statulo k gvidprincipoj, 
kiuj eslis akceptataj de la foririnloj 
ĝis la jaro 1931, reslas la samaj k 
daŭre aplikataj ĝis nun ; sekve la 
plej bona k laŭcela ritnedo por meti 
finoti al la riuna, bedaŭrinda malunueco 
estus, ke la foririnloj retrovu la ĝustan 
dirckton k revenu al la malnova 
organizo, kiu malgraŭ ĉiuj atakoj k 
insidoj rnonlris sian nedelrueblan for- 
lon per ĉi iiu XV-a plensukcesa 
Kongreso, kunveniginta el 15 landoj 
343 Gekarnaradojn ; c) mernorigas 
plue, ke nia organizo, ke la esperanta 
movado, kiel tia, ne povas — k sekve 

ne devas — difini al si polilikajn 
laskojn k malaprobas la demagogiajn 
procedojn de liuj, kiuj konscie aŭ 
nekonscie volas Irudi tiajn. Tio signi- 
fas: la rolo k laskoj de S/1 T povas 
esti nur informi sian anaron pri tio, 
kiel liu aŭ alia politika organizo 
en liu aŭ alia lando balalas kontraŭ 
la faŝismon ; sed por efeklive plenumi 
tiun balalon, la SAT-anoj devas obei 
al la inslrukcioj de siaj respektivaj 
organizoj, ĉu parliaj, ĉu sindikataj... 

5) Fine esprimas la deziron, ke 
la P.K. malzorgu nenion por faciligi 
al la foririntoj la relrovon de la ĝusta 
direklo, ne poslulanle de ili konfeson 
pri ilia eraro k informanle, ke ĉiuj 
eksigitoj aŭ eksiĝinloj eslos reakceptat- 
aj fralece. 

For ĉia sektemo ! For ĉia faŝismo ! 
Vivu SAT ! Y T ivu la reunuiĝonla 
Laborista Movado Tutmonda k sen- 
landlima ! 

La oficiala agnosko en Nederlando 
al SAT k esperanto 

Niaj nederlandaj amikoj komuni- 
kis al ni plurajn novaĵojn tre ĝojig- 
ajn pri progreso de nia movado rilate 
oficialigon fare de instancoj, estraroj, 
eĉ registaraj oficejoj. K-doj alire- 
gionaj, kiam vi sekvos sur tiu vojo ? 

1. La direkcio de la ŝtataj fervoj- 
oj laŭ instigo de la Nederl. LEA 
konsentis krom-forpermeson de 4 
tagoj al tiuj el sia dungitaro, kiuj 
dezirus partopreni la Somerlernejon 
aranĝitan okaze de la SAT-Kongreso. 

2. La direkcio de la nederlanda 
poŝto decidis favore al peto de Nederl. 
LEA, ebligi al sia dungitaro viziti 
la Parizan SAT-Kongreson. 

3. La holandaj senlaboruloj, dezir- 
antaj partopreni Ia SAT-Kongreson, 
ricevis la rajtigon de la ministerio 
por socialaj aferoj forresti kvar semaj- 
nojn sen interrompo de la subvenci- 
pagoj. La stampado de la senlaborul- 
kartoj okazis en la lokoj, kiujn 
trapasis la senlaboruloj, k dum la kon- 
grestagoj ĝi estis prizorgata de la admi- 
nislracio de SAT, kiu do anstataŭis 
tiuokaze la oficistojn de 1’senlaborula 
stamp-oficejo. 

4. En la 16a kongreso de la Neder- 
landa Ligo de Sindikatoj, kiu okazis 
en Amsterdamo, oni pritraktis pro- 
ponon por konsideri Ia aplikon de 
esperanto en la kadro de la Ligo k 
esplori la eblon, favori la disvastiĝon 
de esp-o. La propono estis unuanime 
akceptita k por plua pritrakto donita 
en la manojn de la estraro. 


Kiuj proponas unuiĝon laŭ principa bazo, 
kiun akcepti ne povas relative granda 
nombro da Oek-doj, tiuj iaŭe, vere k sin- 
cere ne celas unuecon. 

Nur la Statuto de SAT ebligas al ĉiuj 
klaskonsciaj esperantistoj senescepte apar- 
teni al sama organizo. 


Ĉirkau Ia XV-a Kongreso 

La Somera Lernejo antaŭkongresa 

Ni organizis ĝin kun la intenco ebligi al la 
kongresontoj perfektiĝon en la scipovo de esp-o 
k instruigon per edukaj diskutoj. Kiel daton ni 
elektis la iastajn du semajnojn anlaŭ la Kongreso 
por ebligi al la novlernintoj kapabliĝi pli facile 
k proflte partopreni la kongreslaborojn. Kiel 
lokon ni devis elekti laŝtmomente la parizan 
antaŭurbon Bulonjo (Boulogne), anstataŭ la 
unue anoncita urbo, ;kie oni disponigis al ni 
nur malkonvenajn lokojn. 

Ni kalkulis kun certe kontentiga partoprenon- 
taro; bedaŭrinde, el la centoj da kongres- 
aliĝintoj nur kelkaj alvenis en la unuaj tagoj; 
la plej granda parto de la poste alvenintaj 
kongresontoj perdiĝis en la urbego Parizo 
k — eĉ post anonco pri sia partopreno al la 
Lernejo, tute ne aŭ nur escepte venis al ĝi; 
eĉ la lastatempe plurdekoj da K-doj loĝigitaj en 
Bulonjo, ĝenerale montris neniun emon parto- 
preni la laboron. Pri tio karakteriza ekzemplo. 
A1 ĵus instaliĝintaj 15 K-doj mi anoncas, ke ni 
organizas interesan diskuton por la 10-a horo k 
ekskurson por la 14-a, k demandas,-ĉu ili parto- 
prenos. La unuanima senhezita respondo estis : 
« Jes, ni venos je la 14-a ! .. La parizregionaj 
K-doj mem, malgraŭ persona invito, venis 
nur tre malmultnombre, eĉ en libertempaj 
tagoj. 

Pro tio povis esti organizitaj, krom ekskursoj, 
nur kelkaj interdiskutoj gviditaj laŭ sokrata 
metodo. La partoprenantoj ĉiufoje deklaris 
ilin interesaj k profitigaj, sed, eĉ post firma 
promeso pri akurata reveno, ili (escepte kelkaj 
malmultaj) ne (aŭ malregule) ĉeestis denove. 

Kulpas en tiu malsukceso iuj mankoj de 
organizo (lastmomenta lokoŝanĝo, ne ĉiurilate 
sufiĉaj alvokoj, nerespondo al du informpetaj 
leteroj, ktp), sed evidente ĉefe la neeblo al multaj 
kongresontoj pri frua alveno, la laciĝo de iuj, la 
grandega logo de la proksima urbo k la ĝenerale 
fakta neinteresiĝo de la alvenintaj K-doj. 

Tamen tiu provo ne restis senutila. 

Unue, la Lernejo transformiĝis en la lastaj 
tagoj en akceptejon, kie dekoj da K-doj trovis 
utilan helpon. Due, la sperto montris, ke estos 
utile organizi estonle regule en la lasta semajno 
antaŭ la kongreso akceplejon t kie la jam alvenint- 
aj kongresontoj trovu helpon k interrilatigon 
diverscelan kun alilandaj K-doj. 

Fine, evidentiĝis, ke somera lemejo estas 
principe tre bona, sed ke ĝi devos okazi nur 
post la kongreso , kiam la certa partopreno 
anonĉigas sufiĉa k preferinde en pli inlima kadro 
— t.e. ekster urbego, sur kamparo, malproksime 
de troaj distriloj. 

La organizinto: A. Pfiris. 

P.S. Ni esprimas ĉi loke nian dankon al la 
socialisla urbestraro de Bulonjo fkiu havigis 
al ni krom tula eks-urbodomego t iendejon por 
mullaj K-doj k eĉ 15 lilajarojn), k ankaŭ al 
urbaj o(icistoj t inler kiuj Gek-doj de Brelleville. 

La Fervojistoj dum 
la XV-a SAT-Kongreso 

La fervojista sindikato de )a ŝtata Fervojo 
invitis la kongresanojn fervojistajn al vizito 
al maŝindeponejo k -riparejo en Montrouge k 
al la manovra stacioen Trappes por fakaj studoj. 
Precipe rimarkindaj estas la instalajoj en 
Trappes, kie la funkciado de la manovroj 
okazas preskaŭ komplete aŭtomate, tiel ke la 
plej alta sekuro estas garantiita. La vizitoj 
okazis sub gvidado de inĝenieroj de la ŝtata 
fervojo k per du aŭtobusoj disponigitaj al la 
sindikato senpage de la ŝtato. Anoncis sin por la 
partopreno 35 fervojistoj, el kiuj bedaŭrinde 
nur dudeko renkontiĝisĉe la interkonsentitaloko. 
Tiu ĉi manko de disciplino embarasis la organiz- 
intojn k devigis ilin, por doni bonan impreson 


al tiu ĉi aranĝo, peti Ĵa partoprenon de nefer- 
vojistoj. 

La sindikato invitis la fervojistojn vespere al 
apaita kunveno, kie la reprezentantoj el Svedio, 
Aŭstrio, Holando k la delegitoj de ITF k IFET 
transdonis la fratajn salutojn de siaj respektivaj 
kolektivoj. 

Por ekspluati laŭ propaganda vidpunkto tiun 
ĉi aranĝon, estus nepre necese, ke kiel eble plej 
multaj K-doj, prefere en la nomo de siaj or- 
ganizoj, skribu dankleterojn pro la subteno al 
la sekretario de la nomita sindikato, K-do L. 
Cancouel t 86, rue des Chantiers, Versailles , 
Francio. H. P. 

Vizito al la Kooperativa Centra 
Deponejo en Alfortville 

Proksimume 40 gekongresanoj, gviditaj de 
K-doj Cachon, Coldefy k Piron, partoprenis la 
viziton al la Centra Deponejo de la Unuiĝo de 
la Kooperativanoj, grava kooperativo pariza. 
kiu havas pli ol 80.000 societanojn k ĉ. 400 
butikojn, en Parizo k la pariza regiono ĝis en 
la departementoj Oise k Seine-et-Marne. 

Ekkonstruita en 1929, en apudpariza urbo 
Alfortville, tiu deponejo konsistas el du vastaj 
konstruoj, unu por spicaĵoj, en kies subteraĵo 
troviĝas fabiiko de porkaĵoj k porkaĵ-konservaĵ- 
oj, k malvarmigejo; la alia entenas la likvaj- 
ojn : vinojn, oleojn, limonadojn, mineralakvojn, 
k.a. La grandaj vinkuvoj, la aŭtomata enbote- 
ligo de la vino, tre interesis ĉiujn vizitintojn. 
En centra konstruo troviĝas la oficejoj, duŝejo 
por la gelaboristoj; ĉe la unua etaĝo granda 
manĝejo kun — en aparta ĉambreto — elektraj 
pladvarmigiloj, k ripozĉambro por la gelabor- 
istoj. 

Ni danku al la du fakdirektoroj, kiuj afable 
gvidis la vizitantojn k ebligis al ni sensoifigi 
nin per limonado antaŭ la foriro. Ciu vizitinto 
ricevis memore belege ilustritan broŝuron pri la 
establo. 


. ;» I 

Esperanta Radio 

Unu el la plej famaj holandaj verkistoj, 
K-do Teo Tajsen (Thijssen), lekcios la 14-an de 
septembro esperantlingve antaŭ la mikrofono 1 
pri siaj verkoj. Li voĉlegos i.a. fragmenton el sia 
verko « Keĉjo la Knabo ». Por enkonduki tiun 
sendube interesan elsendon, oni notu jenon: 

Ci tiu verko prezentas Unu-jaran vivhistorion 
de 12-jara infano k celas esti psikologia pris- 
kribo pri tiomaĝa knabo. Kiel ĉefan econ de ĉi 
tiu knabo, la verkinto priskribas lian inklinon 
fantazii, prezenti al si ĉion aliel ol ĝi estas. 
Precipe la knabo imagas al si ĉion pli bela, ol 
kia ĝi estas. En la elektita fragmento Keĉjo 
renkontas vagantan hundon k li fantazias, 
kiel ĝi fariĝos lia fidela hundo. Sed la fidela 
hundo nerctroveble malaperas. 

La verko estas multe legata en Holando, 
verŝajne ĉar plenkreskuloj retrovas en ĉi tiu 
libro multon el sia propra juneco. Ci tamen estas 
tiel tipe holanda, eble eĉ amsterdama, ke estas 
dubinde, ĉu ĝi alilingven tradukite, trovos en 
aliaj landoj la saman sukceson. 

Tiurilate, la disaŭdigo de ĉi tiu legaĵo povos 
esti tre interesa eksperimento. La verkinto 
dum longa vico da jaroj estis instruisto en ele- 
menta lernejo, li estis elektita kiel ĉefestrarano 
de la instruista sindikato k estas jam de kelkaj 
jaroj ano de la parlamento, deputito de la Soc. 
Dem. Lab. Partio. Pro siaj spertoj en multaj 
internaciaj kongresoj li konscie konvinkiĝi* 
pri la valoro de esperanto; studante la lingvon, 
li kiel lingvisto entuziasmiĝis pri la ebloj de 
esperanto por esprimi la plej delikatajn nuancojn. 


1 Stacio Hilversum (V.A.R.A.), de la 18.30 
ĝis 18.50 h. MET. La elsendo okazas en kun- 
laboro kun la Nederl. Federacio de Lab. Espe- 
rantistoj. 

Tiom, kiom Iia okupiteco pro funkcioj per- 
mesas a) il. li aktive kunhelpas en la esp.- 
movado k jam kelkfoje uzis sian inlluon por 
favori ĝin rilate oficialajn aranĝojn. 

Ni instigas al auskultado k petas sendi raport- 
ojn pri tiu ĉi elsendo — sed ankaŭ pri la aliaj 1 , 
al la adreso : Itadio-Esperanlo F.L.E , Postbus 
W.6, Amslerdam. W., Nederlando. 

Bonvolu same sendi por la servo de la regulaj 
disaŭdigoj de komunikoj ĉiujn aktualajn inform- 
ojn pri progresoj de esperanto ktp. en viaj 
respektivaj regionoj al suprenomita adreso. La 
esp. organizoj por tio estas petataj sendi siajn 
respektivajn organojn. 

SeĴirelario de F.L.E. 


TRA LA ESPERANTA 
GAZETARO 

Cirkaŭ la problemo de la SAT-Frakcioj 

K-do E. L. eldiras pri la Frakcia demando en 
SAT sian opinion en « Herezulo » (n-o 2-a), kie 
li front-artikole esploras «ĉu , H-ulo * estas 
necesa ? ». Ni citas : «Se oni ja ekzamenus la 
demandon laŭ pure abstrakta maniero, la resp- 
ondo povus esti nur nea. Laŭstatute, ĉiu tend- 
enco de la klasbatala laborista movado havas la 
rajton esprimi sian apartan vidpunkton sur la 
paĝoj de PSAT-organoj. Sekve, por eldiri la sian, 
la sennaciistoj principe povas uzi tiun oport- 
unon. Bedaŭrinde la sperto montris, ke tio ne 
estas ebla sen domaĝo por la Asocio. Stalinaj 
admirantoj, ortodoksaj marksistoj ne povas 
toleri, ke ilia mistika k dogma vidpunkto estu 
primokata aŭ mallaŭde kritikata. Pro kelkaj 
artikoloj, en kiuj troviĝis tiaj kritikoj... la P.K. 
estis bombardata per protestoj; eĉ tiuj artikoloj 
kaŭzis la eksiĝon el SAT de 6 aŭ 7 K-doj. Tio 
pruvas, ke la edukado de la SAT-anaro, laŭ la 
principoj difinitaj en la Statuto, ne sufiĉe pro- 
gresis ĝis nun. Pri tio oni povas nur bedaŭri, 
sed dume la fakto restas : sennaciistoj ne povas 
en la SAT-organoj eldiri senĝene sian propran 
vidpunkton pri aktualaj socipolilikaj problemoj. 
Ili tamen ne volas fermi la okulojn antaŭ la pli 
malpli kaŝa aŭ senkonscia naciismo de ĉiuj 
politikaj partioj senescepte... * 

Sekve K-do E. L. respondas pozitive al sia 
demando, ĉu sennaciista gazeto necesas, k ni 
pensas, ke neniu povas ĉagreniĝi pri tiu respondo, 
malplej la P.-K. de SAT, kiu troviĝis en la 
dilemo : devi rifuzi manuskriptojn sennaciist- 
tendencajn kun politika enhavo, aŭ konsenti 
ofendi k eventuale eĉ perdi el la vicoj de SAT 
K-dojn firme kroĉitajn al iu el la kritikataj 
tendencoj k rifuzantajn akcepti malfavorajn 
kritikojn pri ties politika linio. Tiu ĉi stato ne 
estas ideala, sed konforma al la nuntempa, duma 
spiritostato ĉe la lab. esperantistoj. 

Kie nia movado progresas... 

En «La Laborista Esperantisto», Amster- 
damo (junia n-o) la redaktoro adresas varman 
alvokon al la milo da novaj membroj, kiujn la 
Federacio de Lab. Esp-istoj akiris per la last- 
vintra kurs-sezono. En « Interkontaktilo », org- 
ano por la funkciuloj de la Asocio, ni trovas 
jenan precizan nombron pri la Federacia anaro 
post adicio de la nov-akiritoj : 4.103 membroj. 
Legante tiun nombron, oni nur povas esti plena 
de optimismo pri la progresado de nia afero tie, 
kie oni celkonscie laboras, k oni volonte parto- 
prenas en la liero de la nederl. K-doj, kiuj 
registras la rezulton de sia laboro per la vortoj : 
* La aliĝo de nia 4100-a ano plenigas niajn 
animojn pro ĝojsopiro al nia venko. » 

Konsiloj de prolela verkislo 

La « fama esp. verkisto » sovetia Kuzmiĉ 
donas en Esperanta Literaturo, Tokio (jaro 3, 
n-o 1), tre ortodoksajn konsilojn al komencanta 


1 28-a de septembro (18.30-18.50 h.) : Espe- 

r anta kroniko. 


verkisto. Skribinte kelkajn frazojn banalajn 
pri la neceso havi talenton, li daŭrigas : « Unu 
problemo — vasta, riĉa, bela (ne etburĝa) 
lingvo de novelo. Dua problemo — dinamiko 
de iro de ago, disvolvo de sujeto, enhavo ktp. 
Tria — plej grava problemo — idea satureco de 
verko per plusoj, opinioj k problemoj de plej 
avangarda grupo de homoj (proleta klaso). Ne 
nuda moralo aŭ agiteco devu esti en rakonto, 
sed ŝekspira profundeco de ideoj, de pasioj 
kunligita kun majstreco de scena priformigo... 
Ne timi formalistajn barojn en sia verkado... 
Mi lernis fariĝi verkisto — en memlaboro, dum 
naĝado en sufero de arto I Faru tion ankaŭ vi, 
ne timu, skribu, rompu la krajonon, skribilon, 
difektu 2.000 foliojn da papero — k kiam vi 
trapasis tian inferon de fajroj k suferoj — tiam 
vi eliros en vicoj de veraj verkistoj... » 

Ni represis senŝanĝe iom grandan parton de la 
«letero », por ke vi povu pli bone ĝui k juĝi la 
lingvaĵon k stilon de la « fama esp. verkisto », 
same kiel la stiangan psikan aspekton de la 
« naĝanto en sufero de arto », kiu nur forgesis 
al ni precizigi, kiel lingvo (t.e. ilo, instrumento) 
povas esti etburĝa (Nu, verŝajne tio eblas laŭ 
la sama recepto, kiel pantalono povas esti marks- 
leninista, se pritranĉita laŭ ortodoksa maniero I). 

La plej nekredeblan kulminon 

de aĉeco en siaj konstantaj malainoplenaj 
insid-atakoj kontraŭ la SAT-gvidantoj k pli 
multe ankoraŭ kontraŭ K-don Lanti atingis la 
moskva eldono de « Sur Posteno » en sia januara 
n-o (dissendita nur en junio 1935). Sub la titolo 
« La pafo, kiu multon malkovris » ni trovas 
longan insulto- k kalumniplenan, preskaŭ 
groteskan ĵargonaĵon (se ne estus post ĝi kaŝita 
abomena demagogio de la moskvaj respondecul- 
oj), per kiu la anonima verkinto celas pruvi, ke 
— ne miru, K-doj ! — K-do Lanti estas kun- 
respondeca pri la mortigo al Kirov I 

Ni ne povas kredi, ke homoj kun sana menso 
ne indignite ekstaros, legante tian. abomena- 
ĵon, k ankaŭ certe rideto kompatema sin trudos 
vizaĝen al sinceraj K-doj, havantaj tiun kon- 
kretan ateston en manoj pri la mensa degenero 
de personoj, al kiuj ne estas permesite libere 
pensi. Kaj tiaj personoj kuraĝas paroli al 
laboristaj esperantistoj pri unueca fronto k 
batalo kontraŭ faŝismo I ! 

N. B. 


En nia movado 

(Kroniko) 

Hispanio. Valencio. La Grupo Laborista 
Esperantista festis sian 4-an datrevenon per 
brila esp-ista Semajno (de la 7 a ĝis 14 a de 
julio). La ĉefa altirajo estis Ekspozicio de libroj, 
prospektoj k gazetoj. Okazis muzikvespero de 
la esp-ista orkestro (kiun konas la vizitintoj 
de la 14-a SAT-Kongreso) k prezento de tea- 
trajoj (unu en esp-o k unu en hispana lingvo : 
ĉi lasta traduko el esperanto de « La Versajla 
Kaptito ».). La Grupo eldonis tiuokaze flug- 
folion k programon jri la aranĝoj. 

Nederlando. La Haga SAT-rondo kunvenis 
la 15-an de junio en « Nia propra domo » k 
elektis grupajn perantojn por la diversaj sekcioj 
de FLE. Ceestis 18 SAT-anoj. Oni proponis 
semajnan pagon de SAT-kotizoj, pri kio la 
grupaj kasistoj ricevos peton. La 16-an de 
julio okazis lekcio plenaera de K-do Worms. 
Nia devizo estu : Sekvantan jaron ĉiuj 
Hagaj FLE-anoj estu SAT-anoj ! (P. Schwartz). 


Ekspozicio ĉe la Belhnal Green Men's 
Inslitute Londono , 10-n de septembro. 

Gek-doj estas petataj sendi salutlete- 
rojnk ekspoziciaĵojnal K-do G.Pamphilon , 
43 Brooke Rd., London N. 16. 



Vortoj d»e Macue Sasakt ; Kompflis Klara 
Rondo. Eldonis Japana Esperanto-Instituto, 
Tokio , Hongoo Motomaĉi 1, Japanio. 124 paĝ. 
13 x 19 cm. Kun portreto. Prezo broŝ. 2.40 
sv. fr. 

Malamika sorto forte frapis la etan rondon da 
kuraĝaj pioniroj de nia lingvo, kiam K-dino 
Macue Sasaki forlasis por ĉiam la vicojn de la 
laborista esp-ista avangardo. Sub ŝia fervora k 
senlaca agado enradikiĝis nia lingvo en koro k 
kapo de kelkaj virinoj japanaj, kiuj faskigis 
siajn fortojn en laborkolektivo nomata Klara 
Rondo. E1 tiu ĉi centro de sinforgesantaj, al nobla 
idealo aspirantaj virinoj elradiadis la ideo pri 
internacia lingvo, spite ĉiujn malfacilajojn 
kaŭzatajn de la aparta medio, en kiu vivas la 
japana virino. 

Macue Sasaki sekvis dum sia vivo kun ekster- 
ordinara seriozo k profunda sincero la stelon de 
vero k bono. Kristanino en la komenco, ŝi 
instruadis en knabina liceo k kolegio, redaktis 
dum kelka tempo kristanan viringazeton, sed la 
granda sperto pri la Mondmilito ŝancelis Ŝian 
kredon en la valoro de tiu ĉi religia doktrino, k 
la modela konsekvencemo de ŝia nobla animo 
ordonis al Ŝi malkonfesi la kristanismon. ŝia 
vasta k klara spirito ekkonis rapide la signifon 
de esp-o. En la jaro 1920 ŝi eklernis ĝin k baldaŭ 
ŝi viciĝis en la membraron de SAT, fervore k 
aktive kunlaborante al « S-uIo ». 

La Vortoj de Macue Sasaki estas inda monum- 
ento al tiu eksterordinara virino. Dankplene k 
kun profunda respektemo la lab. esp-istaro devus 
akiri tiun ĉi modestan verkon, kuraĝigante la 
orfan Klaran Rondon. 

H. P. 

Nova Vortaro Japana-Esperanta de Joŝi- 
cugu Okamoto , L.K.-ano. Eld. Japana Esper - 
anto-lnstitulo t Hongoo, Tokio. Forin. 7,5 X 15 cm. 
824 pĝ. Prezo : 7,50 sv. fk. Presita sur bonkvalita 
maldika papero laŭ fototipa procedo. Unu paĝo 
havas 134 liniojn en du kolonoj. Entute 110.000 
linioj. 70.000 japanaj vortoj inkluzive plejmult- 
ajn terminojn el ĉiuj fakoj k novajn vortojn. 
Krome 6.500 propraj nomoj. Presiĝis 100 ekz. 
numeritaj, nevendeblaj, en speciala eldono 
grandformata (19x26 cm) rekte presita per la 
kompostajo, kun duonleda bindo, el kiu ni afable 
ricevis unu ekz-on de la Instituto. Ni nur bedaŭ- 
ras, ke la fototipa reprodukto iagrade fuŝis 
la verkon, nome la miopaj aŭ duonmiopaj 
uzantoj devos utiligi mikroskopon por legi iujn 
iiterojn k signojn. Sur formato 2 cent. pli larĝa 
k 2 ct. malpli alta (tamen poŝformato) la literoj 
estus pli facile deĉifreblaj. Cetere ni jam spertis, 
ke en reprodukto per zinkografio oni ne tute 
retrovas la koloron k la neton de 1’originala 
kompostajo, eĉ ĉe nereduktita formato. Esper- 
eble tiu procedo pliperfektiĝos. La kompost- 
laboro por tiu plej ampleksa vortaro naciling- 
va-esperanta daŭris 4 jarojn I 

L. B. 

Enciklopedio de Esperanto, Il-a volumo 
(K-Z). Redaktis L. Kokeruj k V. Bteier. Iniciatis 
I. ŝirjaev. Eld. Literatura Mondo , Mester-u. 53, 
V. 5, Budapest. 327 tekst- plus 184 bild-paĝoj. 
Form. 23,5x15,5 cm. Prezo de la du vol. : 
broŝ. 30.— sv. fk., bind. 34.— sv. fk. plus 10 % 
por sendkosto. (AELA-anoj nunjaraj pagas 
19.80 k bind. 20.70 sv. fk. afrankite). 

Detala recenzo aperos en « Sennac. Revuo ». 

LA PLENA VORTARO 

(2-a eldono) 

devus troviĝi en la manoj de ĉiu 
konvinkita esperantisto. 

512 dense kompostitaj paĝoj, form. 
14,5x20 cm. Prezo bind. 60.— fr. fr. 
plus afranko (rekomendita). Por SAT- 
anoj unu ekz-o je favorprezo de 
54 — fr. fr. afrankite. 

Peti specialan prospekton. 

SAT f 67, aven. Gambetta , Paris 20. 

SENNACItfLO 


Peter Frey : Esperan*aj Hislorieloj t I. 
Eld. P. Frey, Clausensvej 26, Jladersleu , Danio. 
Form. 13,5 x 19,5 cm. 48 p. Prezo • 35 nederl. 
cendoj. 

. La libreto konsistas el anekdotoj kiujn la 
kompilanto ne laŭvorte tradukis, sed adaptis 
k priloboris por uzi en kursoj por progresintoj k 
kursdnintoj. En tio ĝi similas iom la « Unua 
Legolibro »n de SAT, sed estas nek tiom amplek- 
sa, nek provizita per lingvaj komentoj, kiel ĉi 
lasta eldonajo. Tamen pro la simplo de la 
lingvaĵo la verketo de Frey estas tute reko- 
mendinda. Ankaŭ la preso estas klara. Lingve 
ĝi estas tre bone prizorgita. 

« Esperantaj historietoj » signifas por la aŭto- 
ro, ke ili estas verkitaj en esperanto, sed ne } 
ke ili laŭenhave havas iun rilaton kun esperanto 
aŭ la esperanta movado. 

, . N. B. 

E. Armand : Les individualisles el le fait 
iconomique . Eld. « L’en dehors », 22, citĉ St- 
Joseph, OrUans . 24 pĝ. 13x22. Prezo. 0.60 fr. 
Franclingva. 

Paraf-Javal : Le Vrai Communisme el le 
Faux . Eld. la aŭtoro, 8, rue Blanche, Paris IX. 
64 pĝ. Form. 14x22. Prezo 1.— fr. Franclingva. 


Diversaj Notoj 

Esperanta Muzeo en St. Dionizio (Sl. Denis). 

La laborist-tendenca urbestraro de unu el la 
ĉefaj antaŭurboj de Parizo (Sankta Dionizio = 
Saint-Denis) interesiĝas pri la valoro de esp-o 
tra la mondo k komisiis al la konservisto de sia 
urba biblioteko kolekti ĉiuspecan materialon 
necesan al la kreo de konstanla esp. sekcio, 
en kiu oni povos konsulti la progreson de nia 
lingvo en ĉiuj landoj sen distingo de tendencoj, 
doktrinoj aŭ filozofioj. ĉio kio temas pri esp-o, 
ĵurnaloj, broŝuroj, afiŝoj, vortaroj, ktp., ankaŭ 
en nacia lingvo, estu sendata al la konservisto 
de la urba biblioteko. Ne forjetu do vian mate- 
rialon post lego, sed pensu pri nia ckspozicio. 
Se vi dez. korespondi, aldonu la noton « d. k. » 
al via nomo k adreso. Ne gravas, ĉu la materialo 
estas malnova aŭ eluzita. Kiom eble traduku 
k presigu tiun alvokon ankaŭ nacilingven. Sendu 
la tuton al jena adreso : Monsieur le Conserva- 
teur des Bibliothĉques et Archives de la Ville de 
Saint-Denis, « Section Espĉrantiste », 4, Place 
de la Lĉgion d’Honneur f Saint-Denis (Seine), 
Francio. 

Premi-konkurso de Laborista Esp. Societo en 

Zagreb. 

La komitato de l’Lab. Esp. Societo en Zagreb 
aranĝos dum oktobro « verdan semajnon » 
kun lekcioj esp- k naci-ling\ f aj. Tiuokaze la 
Societo organizis « premian konkurson » por 
havigi al si la necesan materialon. Ĝi premios 
1) la plej bonan esp-lingvan lekcion pri la temo : 
Rolo de la lab. esp. movado en la ĝenerala 
kulturmovado; 2) la plej bonan propagandan, 
nacilingvan lekcion (amplekso de ambaŭ : po 
14.000 literoj. Interpunkcioj k interspacoj 
validas kiel litero.) Krome estos premiitaj unu 
esp-lingva k unu naci-lingva arlikolo pri la sama 
temo. La premioj konsistos el libroj. Sendu 
manuskrptojn ĝis la 25. septembro al : Lab. esp. 
societo, Haulikova str. 10-1 , Zagreb, Jugoslavio 


Historio pri Ia Skismo 

en la Laborista esperanta movado. Ne- 
cesa broŝuro, kiu klarigas kaŭzojn k 
cirkonstancojn de la krizo en nia 
movado. 

20 p. 13x19 cm. Prezo : 2.— fr. 
5 ekz-oj por 7.— fr. nur. 
SAT, 67, aven. Gambetta , Paris 20. 


I Ekster nia movado 

Esperanto estas enkondukita per dekreto de la 
aŭstra instru-ministro en la plej supera komerca 
instruejo de Aŭstrio (Altlernejo por Mond- 
komerco en Vieno). — La Viena Foiro decidis ree 
uzi esp-on en varbiloj k prospektoj por sia 
aŭtuna foiro. — La Viena Komerca Cambro uzis 
esp-on en sia listo de var-novaĵoj, por la unua 
fojo. — Pluraj novaj gvidlibretoj aperas en esp-o 
pri la urbo Vienoj, Graz k pri Supra Aŭstrio. 

l.a Marsejla Internacia k Kolonia Foiro eldonis 
prospekton en esp-o, por la unua fojo. 

La G-a Kongreso de ĉeĥoslovakaj esperantistoj 
okazos la 27-29-an de septembro en Brno, kun 
celo starigi enlandan esp. organizon. Komitata 
adreso : Jos. Vondrouŝek, Skolni 69, Brno-N. 
Cernovice. 

Laŭ statistiko el majo 1935, okazis tiam 
instruado, oficiala aŭ ne-oficiala, en 27 lernejoj 
en Anglio; el tiuj 27 lernejoj, 20 estas popol- 
lernejoj, en kiuj oni instruas lal ingvon oficiale 
en 8 (466), neoficiale en 12 (221), al 687 gelernant- 
oj entute (389 knaboj, 248 knabinoj). E1 la 
ceteraj 7 liceoj aŭ alispecaj dua- aŭ altgradaj 
lernejoj 4 havas oficialan, 3 neoficialan instruon 
al entute 217 lernantoj. Sumo da gelernantoj 
nuntempe : 904. 


Memornoto 

Hepresis ei. « S-ulo » : Accion Liberlaria , 
B. Aires, jun. (Senn. Frakci-raporto); Proa, 
Barcelono, 22.6. (faŝ. en Kanadio). 

Priesper. artik. k notojn eniiavis : Tierra 
ij Liberlad, Barcelono, 5.7. De Nieuwe Fakkel, 
Amsterd. (rubr.), 30.7.; La Voix liberlaire , 
Limoges, 3.8. (pri la nova broŝ. de Lanti); 
Arbetaren, Stokh., 4., 25.7; Signalen, Stokh., 
4., 11., 18., 25.7., 1.8. (en unu n-o pri la SAT- 
kongr.). 

Pri la Kongreso enpresis informojn : 
la 19.7. La Publiciial, La Veu de Caialunga, 
Las Noticias, El Covao Calalan , El Dia grafico, 
El Diluvio, La Vanguardia, El Mati, ĉiuj en 
Barcelono. Kelkaj parizaj ĵurnaloj(Le Populairei 
L'(Euvre, Le Quo'idien) enhavis notojn pri la 
SAT-Kongreso. 

La Pariza radio-stacio P.T.T. anoncis la 
4-an de aŭgusto matene la okazigon de la SAT- 
kongreso. 


Nia Poŝto 

16 285. — Jes, la S.P.-literaturaĵo estos 
utiligata. 

16 890. — Via priskribo estas ne sufiĉe 
originala, la faktoj ofte prezentitaj ; tiajn 
manuskriptojn ni uzus tamen, se nia Hevuo estus 
trioble pli ampleksa k ni ne bezonus tiel severe 
elekti. 


Tre gravajn k valorajn artikolojn entenas 

la ĵus aperinta 

20-paĝa kajero (aŭgust/septembra) de 

SENNACIECA REVUO 

Arte ilustrita. 

El la enhavo: La mistikismo en la lingvo 
de revolucia epoko. — La karaktero de 
Musolini. — Leteroj k raportoj el Irlan- 
do, Britio, Jugoslavio k.c. Ampleksa 
belliteratura k scienca parto. Lingvis- 
tiko, ktp, kc. 

Prezo: 2.75 fr. fr. por la kajero. Mendu ĉe 
SAT. 

- ■ ■ ■ - 


Koresponttado 

Ceŭoslovakio 

2 esper. junuloj dez. koresp. PK kĉl. Gek-doJ 
pĉt. Skribu al K-do WUli Bichter, Zel. pluk- 
I prov. rota, Pardubice. 

Nederlando 

Gelernantoj k kelkaj infanoj serĉas koresp- 
adon por apliki esp-on. Resp. estas certa. 
Skribu al : Henk de Bover, Schimmelvveg 439, 
Den Haag. 

K-do H. Hooghuis, peranto en Groningen, 
transloĝiĝis al Grunostr. 14, Groningen. 

Sovetio 


Kolektivo de esp-istoj (geinstruistoj k gelern- 
antoj) dez. kolektivan k individuan koresp- 
adon pri div. temoj kun geinstruistoj, lernantoj, 
intelektuloj k gelaboristoj el tuta mondo. AI 
ĉiuj tuja k nepra respondo. Adreso : S. Motkin, 
Preĉistenskaja ŝkola, Gjatsk, Zap. obl. 

Kvin Gek-doj dez. koresp. kĉl. k pĉt. 

Ni nepre respondos. Skribu al : K-do 

D. Leerenlveld, 1 Pieter Langendijkstr. 42 c, 

BulterdamAVest, Nederlando. 


« En majstra traduko esperantistoj 
povas legi la pensojn de profesoro Ĵil, 
eminenta sciencisto k filozofo. Ci tiu 
libro enhavas la fundamentojn k propon- 
ojn por filozofio de la homa d»gno... ». 

(La Suda Stelo) 

« Verko de plej alta intereso k utilo. 
Pri la esperanta traduko... nu, ĝi estas 
de Lanti: sufiĉas ! G. A. » (Nia Gazeto). 

Tiel recenzistoj esprimas sian opinion 

pri 

Skizo pri Filozofio de la Homa Digno 

de 

Paulo Ĵil (Gille) 

Profesoro ĉe la Belgia Instituto por Altaj 

Studoj 

kun antaŭparolo de E. Lanli, la tradu- 
kinto. 

148 pĝ. Form. 12,7 X 18,7 cm. Prezo : 
12 fr. Bind. : 17 fr. fr. 

Ciu serioza esperantisto volos posedi en 
sia biblioteko tiun verkon, kiu indas stu- 
don k sekve plurfojan legadon. Ne pro- 
krastu mendi ĉe 

SAT, 67, avenuc Gambella, Paris 20. 


Ni intencas aperigi: 

HERED0SCIENC0 K RASHIGIEN0 

Populara skizo de Paŭlo Neergaard la 
konata aŭtoro de « Fremdvortoj en 
Esperanto », fakulo pri heredoscienco k 

plantpatologio. 

Proksimuma amplekso : 50 paĝoj. 

Prezo nur por antaŭmendoj: 3 /r. /r. 

La eldono okazos, se ni ricevos sufiĉe 
da antaŭmendoj I Ni informos pri tio ! 
S^17’, 67, avenue Gambetla, Paris 20. 


NEKROLOGO 

Post tritaga biciklado al nia XV-a 
Kongreso ekmortis dum banado en rivero 
apud Montargis, pro rompiĝo de la spino, 

K-do L. BOTTON 

aktiva lab. esperantisto el Ljono (Lyon), 
kiu dediĉis sian tutan vivon al la lab. 
movado. 

Ni perdis unu pli ! 

J. Martinez (karavanestro). 









































